Gunnar Hall Jensen

Gunnar Hall Jensen (født 1963) er en norsk film- og tv-regissør, manusforfatter og produsent. Per 2019 er han bosatt i Sverige.

Jensen har regissert flere helaftens spillefilmer og noen kortfilmer, de fleste innen dokumentarsjangeren. Han har også regissert tv-serier.

I 1999 ble han tildelt Gullruten for beste oppdragsfilm, for en reklamefilm for Norsk Hydro. I 2002 mottok han Svenska Filminstitutets pris for beste dokumentarfilm.

Han fikk et gjennombrudd med dokumentarfilmen Gunnar Goes Comfortable i 2003, der han utforsket ulike sider av tilværelsen ved å bruke seg selv som studieobjekt. Filmen var dypt personlig, og i flere anmeldelser ble det diskutert om den var for selvutleverende. «Gunnar Hall Jensens særegne dokumentarfilm er blitt et nært, personlig og fascinerende reisebrev fra et liv fullt av mentale nedturer. Men blir det for privat?» spurte anmelderen i Bergensavisen.

I 2008 hadde fjernsynskanalen TV2 premiere på tv-serien Å herregud, der Jensen som regissør og serieskaper stilte religiøse mennesker rundt i verden spørsmålet «Finnes Gud?».

Noen år senere vendte Jensen tilbake til kinolerretet med dokumentaren Gunnar Goes God, der han fortsatte den filmatiske jakten på meningen med livet. Denne gangen tok han med seg kameraet til Sahara og verdens eldste kloster.

I 2018 fikk han støtte blant annet fra Norsk Filminstitutt (NFI) til dokumentarfilmprosjektet Oh, it Hertz!. Jensen er en av tre manusforfattere til denne dokumentaren om lyd, i tillegg til at han er filmens regissør. Filmen skal handle om lyd, nærmere bestemt om hvordan lyd kan brukes både som medisin og som tortur, med eksempler fra historien.

I mars 2019 var Gunnar Hall Jensen hedersgjest på festivalen Film Fest Sundsvall. Festivalarrangøren omtalte ham i den forbindelse som «en av länets tyngsta filmskapare».

Filmografi

Filmer 

 2016: En indisk handelsresande i Norrland
2015: Hør mina ord raka, hårda
2015: Gunnar Goes Wabi-Sabi
2014: Pimplare från Syrien (engelsk tittel: Ice Fishers from Syria) (kortfilm, dokumentar)
2014: En kopp te (dokumentarfilm)
 2011: Gunnar Goes God (dokumentarfilm)
 2003: Gunnar Goes Comfortable (dokumentarfilm)
2000: Ein kvit sommerfugl (kortfilm etter et manus av Ragnar Hovland)
 1997: Katedral (kortfilm, dokumentar)

TV-serier 

 2008: Å herregud!
 2003: Kulturell uorden

Referanser

Eksterne lenker 
 

Norske filmregissører
Personer fra Vestland